ОҚО-ның озат оқушылары тарихи-танымдық сапарға шықты
DATE: 11:59, 31 Қазан 2017 | GMT +5
TITLE: ОҚО-ның озат оқушылары тарихи-танымдық сапарға шықты
URL: https://kaz.inform.kz/news/oko-nyn-ozat-okushylary-tarihi-tanymdyk-saparga-shykty_a3080476/
META: DATE: 11:59, 31 Қазан 2017 | GMT +5
TOTAL WORDS: 121
AUTHOR(S):
TEXT: Бағдарлама бойынша озат деген 150 оқушы 5 күн бойы өңіріміздегі тарихи мұражайлармен танысады. Бұл тоқсанаралық демалыста бала жанын рухани сергітуге арналған тағылымды шара болып отыр. Жасөспірімдердің «Облыс тарихы» атты керуен -шеруінің алғашқы күні Сайрам ауданында өтеді. Ибраһим ата, Қарашаш ана кесенелерінен бастап, әулиелі-әмбиелі аймақтың тарихи мекендерін аралайды. Келесі күндері Отырар, Бәйдібек аудандарында іс-шара жалғасатын болады. Бұл ретте сала мамандары сапардың маңызын балаларға «өткеніңді танып, тарихыңды ұғыну - рухани жаңғырудың алғашқы баспалдағы» деп түсіндірді. Бұл шерудің өскелең ұрпаққа берері мол, -дейді жетекшілер. Сапар барысында балалар тарихи маңызы бар орындарды аралап қана қоймайды. Көрген-білгенін суретке түсіріп, сол жайында шығарма жазады. Бес күннің қорытындысы бойынша ең үздік еңбектер сарапталып, жүлделі баға беріледі. Осылайша, озат оқушылар демалыс күндерін тиімді өткізіп, елтану мәселесінде жүйріктіктерін паш етпек
